ลดดอกเบี้ยเงินฝากรายใหญ่
เคแบงก์กรุงไทย ลดดอกเบี้ยเงินฝากนิติบุคคลขาเดียว สัปดาห์หน้าจ่อลงยกแผง
1 มิ.ย. 2556

เคแบงก์กรุงไทย ลดดอกเบี้ยเงินฝากนิติบุคคลขาเดียว สัปดาห์หน้าจ่อลงยกแผง
หลังจากคณะกรรมการนโยบายการเงิน (กนง.) มีมติลดอัตราดอกเบี้ยนโยบายลง 0.25% ล่าสุด ธนาคารกสิกรไทย และธนาคารกรุงไทย ได้ประกาศปรับลดดอกเบี้ยเงินฝากลงแล้ว
ธนาคารกสิกรไทยได้ปรับลดดอกเบี้ยเงินฝากออมทรัพย์ สำหรับนิติบุคคลพิเศษทุกประเภทลง 0.25% โดยเงินฝากตั้งแต่730 วันขึ้นไป วงเงิน 50100 ล้านบาท ลดลงจาก 1.25% เหลือ 1% วงเงิน 100500 ล้านบาทลดลงจาก 1.5% เหลือ 1.25%และ 500 ล้านบาทขึ้นไป ลดจาก 1.75% เหลือ 1.5%
นอกจากนี้ ยังลดดอกเบี้ยเงินฝากออมทรัพย์พิเศษ 1 จาก 1.75% เหลือ 1.5% และเงินฝากออมทรัพย์พิเศษ 2 ปรับลดลงจาก 1.25% เหลือ 1% มีผลตั้งแต่วันที่ 30 พ.ค.ที่ผ่านมา
ขณะที่ธนาคารกรุงไทยก็ลดดอกเบี้ยเงินฝากประจำตามใจ ตั้งแต่ 91120 วัน จาก 2.6% มาอยู่ที่ 1.65% และลดดอกเบี้ยเงินฝากประจำดอก...สวย ระยะ 18 เดือน ลงจาก 3.33% เหลือ 3.1% มีผลตั้งแต่วันที่ 1 มิ.ย.เป็นต้นไป
อย่างไรก็ดี ธนาคารทั้งสองแห่งยังไม่ลดดอกเบี้ยเงินฝากประจำและเงินกู้ลง เพราะต้องการลดผลกระทบที่จะเกิดขึ้นกับส่วนต่างดอกเบี้ย โดยในสัปดาห์หน้าอาจจะเห็นธนาคารพาณิชย์ลดดอกเบี้ยเงินฝากประจำลง 0.25% และดอกเบี้ยเงินกู้ลง 0.125% เนื่องจากความต้องการสินเชื่อในระบบยังสูง
นางนพวรรณ เจิมหรรษาผู้ช่วยกรรมการผู้จัดการ ธนาคารกสิกรไทย กล่าวว่า ธนาคารกำลัง ประเมินสภาพคล่องเพื่อพิจารณาลดดอกเบี้ยลง สัปดาห์หน้าจึงจะรู้ผล ขณะนี้ได้ลดดอกเบี้ยเงินฝากเฉพาะธุรกิจขนาดใหญ่ แต่ลูกค้ารายย่อยยังไม่มีการเปลี่ยนแปลง 
นางกิตติยา โตธนะเกษม รองกรรมการผู้จัดการใหญ่อาวุโส ธนาคารกรุงไทย กล่าวว่า ดอกเบี้ยที่ปรับลงมาสะท้อนทิศทางตลาดที่เข้าสู่ภาวะดอกเบี้ยลด